Хлопонин, Александр Геннадийы фырт
Хлопонин, Геннадийы фырт Александр (; райгуырдис 1965-æм азы 6 мартъийы Шри-Ланкайы) уыд Уæрæсейы хицауады сæргълæууæджы хæдивæг (вице-премьер) æмæ Уæрæсейы президенты æххæстбарджын минæвар Цæгат Кавказы федералон зылды (2010—14). Экономикон зонæдты кандидат.

Хлопонин райгуырдис фæсарæнты, советон дипломат æмæ тæлмацгæнæджы бинонты ’хсæн.

1982-æм азы бацыдис Мæскуыйы финансон институты æхсæнадæмон экономикæйы факультетмæ. 1983-æм азæй 1985-æм азы онг службæ кодта Советон Æфсады рæнхъыты. Йæ ныры æфсæддон цин у булкъон.

1989-æм азы йæ къухы бафтыдис Мæскуыйы финансон институт каст фæуын æмæ уыцы ахуырдоны диплом райсын. Уый фæстæ 1992-æм азы онг куыста Внешэкономбанкы, паддзахадон кредитты хайады.

Советон Цæдисы фехæлды фæстæ Хлопонин куыста банктæ æмæ финансон компаниты Мæскуыйы. 1996-æм азæй — акционерон æхсæнад «Норильский никелы» генералон директор æмæ уыцы æхсæнады разамынды сæрдар. Хлопонины дæлбар уыцы æхсæнадæн бирæ бантыстис социалон-экономикон рæзтыл бакусыны хъуыддаджы.

2000-æм азы æвзарджыты къорд Александр Хлопонины скодтой Таймыры автономон зылды губернаторы бынатмæ кандидат. 2001-æм азы 28 январы зылды цæрджыты 62% йæ кандидатурæйыл схъæлæс кодтой, афтæмæй 36-аздзыд Александр Хлопонин  сси Уæрæсейы æппæты æрыгондæр губернатор.

2002-æм азы, Александр Лебедь куы амардис, Хлопонин Красноярсчы крайы губернаторы бынатмæ æвзæрстыты хайад райста æмæ сси уыцы регионы сæргълæууæг (2002-10).

Æддаг æрвитæнтæ 
 Александр Хлопонины сайт
 Хлопонины биографи (РИА Новости) 

Уæрæсейы политиктæ
Коломбойы чи райгуырдис, уыдон